Mitte laenata tähendab tardumist ja isegi surma, laenata aga ja ikka laenata tähendab muutuda impressionistlikuks selle sõna halvemas mõttes, ainult võtjaks, loomisjõuetuks, agulkultuuriks. Ikka laenata tähendab - tihti toorelt süüa! Ja nii on seedimine aina rikkes ja tuju sapine, et aina vannu ja kiusle või pessimis-titse nagu väike eht Schopenhauer, ikka kõhuvalus nagu seegi.